KLASA: 003-08/23-04/01

URBROJ: 2170-57-01-23-81/DPM

Rijeka, 17. srpnja 2023.

Temeljem članka 55. Statuta Veleučilišta u Rijeci od 16. ožujka 2015., KLASA: 003-05/15-01/07, URBROJ: 2170-57-01-15-4 (Potpuni tekst od 31. listopada 2017.), Vijeće Veleučilišta u Rijeci na 273. sjednici održanoj dana 17. srpnja 2023. donosi sljedeću

**O D L U K U**

**Obustavlja se** natječajni postupak **u točki I. d** Odluke o raspisivanju natječaja i imenovanju Stručnog povjerenstva, KLASA: 003-08/22-04/01, URBROJ: 2170-57-01-22-49/DPM od 28. ožujka 2022. za izbor jednog nastavnika u nastavnom zvanju naslovni predavač u području biotehničkih znanosti, polje poljoprivreda (agronomija), a koji je objavljen u “Narodnim novinama” br. 43/2022, „Glasu Istre“, na oglasnoj ploči, mrežnim stranicama Veleučilišta u Rijeci, na WEB stranicama HZZ-a, te na službenom internetskom portalu za radna mjesta Europskoga istraživačkog prostora dana 6. travnja 2022.

**O b r a z l o ž e n j e**

Točkom I. d. Odluke Stručnog vijeća o raspisivanju natječaja i imenovanju Stručnog povjerenstva, KLASA: 003-08/22-04/01, URBROJ: 2170-57-01-22-49/DPM od 28. ožujka 2022. raspisan je javni natječaj za izbor jednog nastavnika u nastavnom zvanju naslovni predavač u području biotehničkih znanosti, polje poljoprivreda (agronomija). Javni natječaj objavljen je dana 6. travnja 2022. na način, u rokovima i na svim propisanim mjestima.

Na javni natječaj javila se jedna kandidatkinja za koju je Stručno povjerenstvo svojim Izvješćem utvrdilo da ispunjava uvjete za izbor u nastavno zvanje naslovne predavačice u području biotehničkih znanosti, polje poljoprivreda (agronomija). Slijedom navedenog, cjelokupna dokumentacija dostavljena je Matičnom povjerenstvu za biotehničke znanosti radi donošenja odluke o ispunjavanju uvjeta, sukladno tada važećim propisima.

Međutim, kako je zbog izmjene zakonskih propisa i proteka vremena potrebnog za donošenje odluke nastavak daljnjeg postupka postao bespredmetan, odlučeno je kao u izreci.

 DEKAN:

 dr. sc. tech. Saša Hirnig, prof. struč. stud.

O tome obavijest:

1. Odjeljak općih, kadrovskih i

 tehničkih poslova, ovdje

2. Pismohrana, ovdje (2x)